section_heading: Sličnosti
paragraph_text: Primjerci se često pronađu na čistom konjskom gnoju. Neki autori razlikuju i ''var. titubans'' Bull. ex Fr. koja se ističe po tome što je mnogo žuća te što rebarca s ruba klobuka dosežu gotovo do središta. Bolbitius fragilis L. ex Fr. se ističe po tome što je klobuk narebran samo uz rub, a ostali dio je gladak. Zlatan smetištar ima takve osobine da ga nije moguće zamijeniti s nekom drugom vrstom gljiva. Možda je slična vrsta Bolbitius reticulatus (Pers. ex Fr.) Ricken, ali ona raste isključivo na otpalim granama i ostacima bukve, a klobuk ima bjelkast s plavkastim ili zelenkastim odsjajem.